Diari Oficial de la Generalitat Valenciana


Sumari del DOGV 9969, del 30-10-2024 (2024/11951)

RESOLUCIÓ de 28 d’octubre de 2024, de la Vicepresidència i Conselleria de Servicis Socials, Igualtat i Vivenda, de concessió conseqüència de l'ampliació de la dotació econòmica de les ajudes convocades mitjançant la Resolució de 13 d'octubre de 2023, de la Vicepresidència Segona i Conselleria de Servicis Socials, Igualtat i Vivenda, per la qual es procedix a la convocatòria per a la concessió d'ajudes del Programa d'ajudes al lloguer de vivendes del Pla estatal per a l'accés a la vivenda 2022-2025, corresponents a l'exercici 2023 (resolució segona).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9969

Data del DOGV
:   30-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11942

CVE
:   RSJI-P-2692-90458

Data del document
:   28-10-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * lloguer
    * assignació d'habitatge
    * habitatge

|  |  |
| --- | --- |
| Fase R: | GASTOS/2024/2035529867 fons Ministeri  GASTOS/2024/7765805024 fons GVA |
| Fase A: | GASTOS/2024/2582375391 fons Ministeri  GASTOS/2024/1028420027 fons GVA |

Vistes les sol·licituds presentades i els antecedents que consten en la Direcció General de Vivenda, dels quals resulten els següents

*Antecedents de fet*

*Primer*. Mitjançant l’Orde 3/2023, de 5 d'octubre de 2023, de la Vicepresidència Segona i Conselleria de Servicis Socials, Igualtat i Vivenda, es van aprovar les bases reguladores per a la concessió d'ajudes del Programa d'ajudes al lloguer de vivendes corresponents al Pla estatal per a l'accés a la vivenda 2022-2025, corresponents a l'exercici 2023, publicada en el DOGV núm. 9699, de data 06.10.2023.

*Segon.* Mitjançant la Resolució de 13 d'octubre de 2023, de la Vicepresidència Segona i Conselleria de Servicis Socials, Igualtat i Vivenda, es va convocar la concessió d'ajudes del Programa d'ajudes al lloguer de vivendes del Pla estatal per a l'accés a la vivenda 2022-2025, corresponents a l'exercici 2023, publicada en el DOGV núm. 9706, de data 18.10.2023. En el Programa d'ajudes al lloguer de vivenda consta l'existència de 18.805 sol·licituds presentades.

*Tercer*. La Resolució de 13 d'octubre de 2023, per la qual es convoquen les ajudes al lloguer de vivenda de l'exercici 2023, regula en el seu apartat segon el finançament de les ajudes al lloguer de vivenda per als exercicis 2023 i 2024, i establix que el finançament de les ajudes del Programa d'ajudes al lloguer de vivendes corresponents al Pla estatal per a l'accés a la vivenda 2022-2025 es realitzarà amb càrrec al capítol IV, de l'aplicació pressupostària 38.82.83.195.72.0, «Emergència residencial i funció social», línia S1531000, amb denominació «Ajudes al lloguer de vivenda. Pla estatal d'accés a la vivenda 2022-2025», amb ingressos finalistes del Ministeri de Transports, Mobilitat i Agenda Urbana per al finançament d'estes ajudes i l'aportació de la Generalitat. La quantia total màxima de les ajudes corresponents al Programa d'ajudes al lloguer de vivendes a concedir en l'exercici 2023 va ser inicialment de 56.605.615 euros, corresponent a l'aportació del Ministeri de Transports, Mobilitat i Agenda Urbana la quantitat de 90.864.921,00 euros i 4.454.800 euros a la Generalitat.

*Quart.* En data 22 d'agost de 2024, es publica en el DOGV la Resolució de 16 d'agost de 2024, de concessió de les ajudes convocades mitjançant la Resolució de 13 d'octubre de 2023, de la Vicepresidència Segona i Conselleria de Servicis Socials, Igualtat i Vivenda, per la qual resulten beneficiaris 4.108 sol·licitants, i es declaren desestimades 4.266 sol·licituds de persones o unitats de convivència a causa de l'esgotament del finançament amb què estava dotada la línia pressupostària prevista en els pressupostos de la Generalitat per a l'exercici 2024 per a atendre este programa d'ajudes.

*Quint*. En data 13 de setembre de 2024 es publica en el DOGV la Resolució de 14 d'agost de 2024, del secretari autonòmic de Vivenda, per la qual s'amplia la dotació econòmica assignada en la Resolució de 13 d'octubre de 2023, de la Vicepresidència Segona i Conselleria de Servicis Socials, Igualtat i Vivenda, per la qual es procedix a la convocatòria per a la concessió d'ajudes del Programa d'ajudes al lloguer de vivendes corresponents a l'exercici 2023, en la quantitat de 3.518.200,00 euros, procedent dels fons finalistes del Ministeri de Vivenda i Agenda Urbana, sobre la quantia inicialment prevista. Amb l'increment efectuat, resulta un crèdit total retingut en la línia pressupostària S1178 de 3.521.253,93 euros per a atendre la concessió complementària de l'ajuda al lloguer 2023.

En l'esmentada resolució s'establix que la modificació de la dotació econòmica de la convocatòria no afecta el termini de presentació de sol·licituds establit en la Resolució de 13 d'octubre de 2023, de la Vicepresidència Segona i Conselleria de Servicis Socials, Igualtat i Vivenda, per la qual es procedix a la convocatòria per a la concessió d'ajudes del Programa d'ajudes al lloguer de vivendes corresponents a l'exercici 2023.

*Sext.*  Després de la publicació de la primera resolució de concessió, i a conseqüència de l'ampliació de la dotació econòmica de la convocatòria corresponent a l'any 2023 de les ajudes del Programa de lloguer de vivenda, resulta oportú dictar una nova resolució de concessió en la qual s'incloguen les persones o unitats de convivència que van ser declarades desestimades per esgotament del crèdit pressupostari després de la publicació de la Resolució de 16 d'agost de 2024, de concessió de les ajudes convocades mitjançant la Resolució de 13 d'octubre de 2023.

*Sèptim*. En data 08 d'octubre de 2024, es va reunir l'òrgan col·legiat previst en la base novena de l'Orde 3/2023, de 5 d'octubre de 2023 (DOGV núm. 9699, de 06.10.2023), de la Vicepresidència Segona i Conselleria de Servicis Socials, Igualtat i Vivenda, que va formular la corresponent proposta de resolució de conformitat amb l'acta de la sessió alçada a este efecte.

Segons va quedar establit en l'apartat I del punt nové de l'acta de l'òrgan col·legiat de data 08 d'octubre de 2024, s'elabora la proposta de resolució complementària a conseqüència de l'ampliació de la dotació econòmica de les ajudes corresponents al Programa d'ajudes al lloguer de vivenda, que conté les persones o unitats de convivència beneficiàries que, d'acord amb la Resolució de 16 d'agost de 2024, van ser declarades desestimades per esgotament del crèdit pressupostari, seguint la llista ordenada d'estes sol·licituds per la puntuació obtinguda en aplicar el barem establit fins a esgotar el crèdit pressupostari de 3.521.253,93 euros, resultant que la puntuació mínima definitiva segons barems per a obtindre l'ajuda a conseqüència de l'ampliació del crèdit resulta ser de 0 i 0,463, i a igual puntuació s'ha seguit el criteri de la data de presentació fins a esgotar el crèdit pressupostari. Tot això, sense perjuí del que s'establix en la base catorzena de l'Orde 3/2023, de 5 d'octubre de 2023.

De conformitat amb la base sèptima de l'Orde 3/2023, de 5 d'octubre de 2023, l'ajuda es concedirà a les persones beneficiàries pel termini de dos anys o vint-i-quatre mensualitats com a màxim, que es correspondran amb les mensualitats generades durant el període comprés entre l'1 de gener de 2023 fins al 31 de desembre de 2024, o, en tot cas, les que corresponguen a partir de la data de subscripció del contracte d'arrendament o cessió d'ús de la vivenda o habitació fins a esta data.

*Fonaments de dret*

*Primer.* És competent per a resoldre el director general de Vivenda, d'acord amb el que s'establix en el resolc sext de la Resolució de 15 de maig de 2024, de la vicepresidenta segona i consellera de Servicis Socials, Igualtat i Vivenda, sobre delegació de l'exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda (DOGV núm. 9851, de 17.05.2024), en relació amb l'article 4 del Decret 17/2024, de 12 de juliol, del president de la Generalitat, pel qual es determina el nombre i la denominació de les conselleries i les seues atribucions, completat pel Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, en el seu article 46, amb les modificacions introduïdes pel Decret 126/2023, de 4 d'agost, del Consell, i el Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda que configura l'estructura i les funcions dels òrgans superiors i directius i definix les seues competències. Tot això, d'acord amb la Llei 1/2015, de 6 de febrer, de la Generalitat, d'hisenda púbica, del sector públic instrumental i de subvencions, i la Llei 38/2003 de 17 de novembre, general de subvencions.

*Segon.* L'Orde 3/2023, de 5 d'octubre de 2023, de la Vicepresidència Segona i Conselleria de Servicis Socials, Igualtat i Vivenda, per la qual s'aproven les bases reguladores per a la concessió d'ajudes del Programa d'ajudes al lloguer de vivendes corresponents al Pla estatal per a l'accés a la vivenda 2022-2025, corresponents a l'exercici 2023, publicada en el DOGV núm. 9699, de data 06.10.2023.

*Tercer*. La Resolució de 13 d'octubre de 2023, de la Vicepresidència Segona i Conselleria de Servicis Socials, Igualtat i Vivenda, es va convocar la concessió d'ajudes del Programa d'ajudes al lloguer de vivendes del Pla estatal per a l'accés a la vivenda 2022-2025, corresponents a l'exercici 2023, publicada en el DOGV núm. 9706, de data 18.10.2023.

*Quart*. La Resolució de 14 d'agost de 2024, de la secretaria autonòmica de Vivenda, relativa a l'ampliació de la dotació pressupostària per a la concessió de les ajudes regulades mitjançant la Resolució de 13 d'octubre de 2023, de la Vicepresidència Segona i Conselleria de Servicis Socials, Igualtat i Vivenda, per la qual es procedix a la convocatòria per a la concessió d'ajudes del Programa d'ajudes al lloguer de vivenda del Pla estatal per a l'accés a la vivenda 2022-2025, corresponent a l'exercici 2023.

Per tot el que s'ha exposat, vistes l'acta de reunió de l'òrgan col·legiat de data 08 d'octubre de 2024; la Llei 1/2015, de 6 de febrer, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions; la Llei 39/2015, d'1 d'octubre, del procediment administratiu comú de les administracions públiques, i la resta de normativa d'aplicació obligatòria i pertinent,

RESOLC

*Primer*

Concedir ajudes per al pagament de lloguer per import de 3.520.906,95 euros, per a atendre les ajudes corresponents als 796 expedients, amb càrrec a l'aplicació pressupostària Q52545284, subprograma 431C00 de la línia S1178 d'ajudes al lloguer de vivenda dels pressupostos de la Generalitat per a 2024, i concedir les ajudes a les persones o unitats de convivència que figuren en l'annex I, de les quals s'ha comprovat el compliment de les seues obligacions fiscals, tributàries i amb la Seguretat Social, resultant la concessió d'estes distribuïda territorialment, d'acord amb el detall següent:

|  |  |  |  |  |
| --- | --- | --- | --- | --- |
|  | *Alacant* | *Castelló* | *València* | *Total* |
| Import | 1.329.393,93 € | 513.336,90 € | 1.678.176,12 € | 3.520.906,95 € |

  

|  |  |  |  |  |
| --- | --- | --- | --- | --- |
| *Persones beneficiàries* | *Alacant* | *Castelló* | *València* | *Total* |
| Total | 306 | 137 | 353 | 796 |

  

De conformitat amb la base dessetena de l'Orde 3/2023, per a l'abonament de la subvenció les persones o unitats de convivència beneficiàries hauran d'aportar la documentació justificativa dels pagaments de la renda de lloguer corresponent als mesos de 2023 i 2024 que no hagueren sigut ja presentats davant esta administració. Es realitzarà un primer pagament en el moment de la concessió de l'ajuda equivalent a les mensualitats de lloguer o de preu de cessió de la vivenda o habitació que es corresponguen amb els justificants bancaris o rebuts acreditatius del pagament presentats fins al moment de la concessió.

Es disposarà d'un segon termini de presentació de rebuts que romandrà obert fins al 15 de novembre de 2024. Per a això, es presentaran els justificants bancaris o rebuts acreditatius del pagament del lloguer o del preu de cessió de la vivenda o habitació abonats fins a este moment que no s'hagueren presentat juntament amb la sol·licitud de l'ajuda.

*Segon*

Declarar desestimades les dos sol·licituds de les persones o unitats de convivència que s’indiquen en l'annex II, per incompliment dels requisits establits en les bases de la convocatòria.

La resolució es publicarà en el *Diari Oficial de la Generalitat Valenciana*. Els sol·licitants que hagen facilitat un número de telèfon mòbil podran ser avisats de la publicació de la llista definitiva mitjançant missatge de text SMS.

La publicació en el *Diari Oficial de la Generalitat Valenciana*  substituirà la notificació individual de la resolució, d’acord amb el que es preveu en la legislació del procediment administratiu comú.

Així mateix, la resolució es publicarà en el portal [www.gva.es](http://www.gva.es/), on podran accedir a l'apartat «Consulta la teua notificació», a través del qual les persones interessades podran consultar l'estimació o desestimació motivada individualitzada de la seua sol·licitud.

Contra esta resolució, que posa fi a la via administrativa, podrà interposar-se un recurs de reposició davant l'òrgan que dicta l'acte, en virtut de la delegació de competències efectuada en el resolc sext, punt 22 i concordants de la Resolució de 15 de maig de 2024, de la vicepresidenta segona i consellera de Servicis Socials, Igualtat i Vivenda, sobre delegació de l'exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda (DOGV núm. 9851, de 17.05.2024), en relació amb l'article 4 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions, completat pel Decret 112/2023, de 25 de juliol, del Consell, pel qual s’establix l'estructura orgànica bàsica de la Presidència i de les conselleries de la Generalitat, en el seu article 46, amb les modificacions introduïdes pel Decret 126 /2023, de 4 d'agost, del Consell, en el termini d'un mes a comptar des de l'endemà de la seua notificació, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que s'establix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 28 d'octubre de 2024

(p.d. Resolució de 15 de maig de 2024)

Juan Antonio Pérez Sala

Director general de Vivenda

Esta disposició conté annexos. Consulteu-ne la versió en PDF.